ypsilon
Ypsilon er det 20. bogstav i det græske alfabet. Det skrives Υ, υ, har lydværdien [y] og er en vokalisk form af det fønikiske bogstav wau med lydværdien [w].
Bogstavet hed i klassisk tid u og havde først lydværdien [u], senere [y] og [i], jf. bogstavets franske navn i grec. Betegnelsen ypsilon stammer fra byzantinsk tid, hvor udtalen af de to skrivemåder var sammenfaldende.
Bogstavet ypsilon har talværdien 400.